
W&mVx ge  Htoumpi  iia./ 


Wakan  caje  on.  (Ecetu  nunwe.)  A- 
men. 

Jezu  Itancan  tawocekiye  kin. 

Ate  unyanpi,  mahpiya  ekta  nanke 
cin,  nicaje  yuonihanpi  kta  uncinpi;  ni- 
tokiconze  hi  kta  uncinpi;  mahpiya  ekta 
token  nitawacin  econpi  kin,  maka 
kin  akan  iyecen  econpi  kta  uncinpi; 
anpetu  otoiyohi  aguyapi  kin  anpetu 
kin  de  unqu  po;  waunhtanipi  unkaki- 
ciktonja  po,  unkiStona  sicaya  ecaun- 
kiconpi  kin  awicunkiciktonj  api ;  ounki- 
yapo,  taku  §ice  cin  iyounhpayapi  kte  % 
§ni;  taku  sice  cin  unkici  yutokan  po. 
Amen. 

Mari  ciyuonihan  kin. 

Mari  ciyuonihan,  Wakantanka  to- 
wa§te  onijudan,  Itancan  kin  nici  un, 
winyan  hiyeye  cin  opeya  yawastepi 
yaun,  qa  Jezu  nitancan  icage  cin  ya- 
wastepi.  Mari  wakan,  Wakantanka 
hunku,  waunhtanipi  kin  Wakantanka 
ceunkiciciya  po  nakaha  qa  tohan  un- 
tapi  kte  cinhan.  Amen. 

Wowitan  wocekiye  kin. 

Ateyapi  kin  qa  Cinhintku  kin,  qa 
Woniya  Wakan  kin  wowitan  yuhe 
kta:  otokahe  ekta  hecetu  qon  iyecen, 
dehan  hecetu,  qa  owihanke  wanin  oh- 
inniyan  hecetu  kta.  Amen. 

Taokiye  wicaye  ake  nonpa 
tawowicada  kin. 

Wakantanka  Ateyapi  taku  owasin 
okihi  mahpiya  maka  ko  kaga,  hena 
wicawada;  Jezus  Christ  Cinhintku 
wahjidan  Ttancan  unyanpi  Mari 
witanSnaun  tancan  kin  etanhan  icage 

Woniya  Wakan  eciyatanhan,  Pontius 
Pilat  ni  qehan  Jezus  kakije,  can 
susbeca  akan  okatanpi,  ta  qa  hapi, 
unkan  nagi  yakonpi  kin  ekta  iyaye, 
anpetu  iciyamni  wicate  cin  etanhan 
kini,  mahpiya  ekta  iyaye,  Atkuku 
Wakantanka  etapa  eciyatanhan  iyo- 
tanka,  heciyatanhan  hi  kta,  qa  nipi 
tapi  ko  iwanwicayaka  kte,  hena  wica- 
wada.  Woniya  Wakan,  Katolik 
Church  wakan,  Okodakiciye  wakan, 
woahtani  pajujupi  kin,  untancanpi 
piya  icagapi  kta,  owihanke  wanice  cin 
unnipi  kta,  hena  owas  wicawada. 
Amen. 

Kristian  tawacin  kin. 

Wakantanka  mitawa,  Katolik  Church 
taku  owas  wicadapi  kin  qa  onspewi- 
cakiyapi,  hena  owas  onspewicayakiye, 
hena  owas  wicawada. 

Wakantanka  mitawa,  wacinciye, 
Jezu  nicinksi  caje  mdate  omakiya  wo, 
token  nitawacin  ecen  ecamon  kte,  he- 

cen  mahpiya  ekta  wahi  kte,  mate  kte 
cin  he  iyohakam. 

W akantanka  mitawa,  niwaste- 
hince,  nisnana  iyotan  waSteicidake 
heon  etanhan,  qa  niye  on  etanhan 
miye  iyecen  wicaja  owasihin  waste 
wicawadake. 

Wakantanka  mitawa  niwaste- 
hince,  woahtani  sicayadake,  tuka  wo- 
wahtani;  heon  etanhan  cante  masice; 
omakiya  wo,icimana  woahtani  ecamon 
kte  sni  ce.  Amen. 

Mazahdahda  wocekiye  kiu. 

Wakantanka  angel  tawa  Mari  en- 
yesi,  qa  Mari  hoksid  duha  Woniya 
Wakan  eciyatanhan:  Mari  ciyuo- 

nihan .... 

Itancan  kin  taokiye  maye  nioye 
kin  iyecen  ecamiconpi  nunwe:  Mari 
ayupte.  Mari  ciyuonihan .... 

Wakantanka  Cinhintku  wicaja 
icicage  qa  unkici  ti.  Mari  ciyuoni- 
han .... 

H[akaotmtfea  Uauftr&imB 

1.  Wakantanka  tokeoa  duha  kte  sni, 
miye  ecedan  tka. 

2.  W akantanka  nitawa  ikceya  caje 
date  kte  sni. 

3.  Anpetu  wakan  kin  wakanda, 
kiksuya  wo. 

4.  Niate  kin,  nihun  ko  wicaduonihan 
kta,  ecen  tehan  yani  kta. 

5.  Wicayakte  kte  sni. 

6.  Sicaya  nahmana  ecanon  kte  sni. 

7.  Wamayanon  kte  sni. 

8.  Tuwedan  aiyaton  kte  sni. 

9.  Tuwedan  tawicu  kin  duha  kta,  ya- 
cin  kte  sni. 

10.  Tuwedan  taku  tawa  wamayanon 
kta,  awacani  kte  sni. 

Church  Tawohouze  kin. 

1.  Anpetu  wakan  owas  tanyan  wa- 
kanda  wo;  anpetu  kin  hena,  wosna 
kin  ekta  de  kta. 

2.  Waniyetu  iyohi  wancatansta  nito 
woahtani  owas  priest  oyakihdake  kta 
ce. 

3.  Ajvpetupaschal  en  wancatansta  yu- 

tapi  Sacrament  yatin  kta. 

4.  Anpetu  wikcemna  topa  Lent  eciya- 
pi,  qa  anpetu  Ember-days  qa  Vigil  eci- 
yapi,  anicihan  kta  ce. 

5.  Anpetu  icisakpe  qa  anpetu  akihan 
waconica  yute  sni  wo. 

6.  Token  oyakihi  kin,  tipi  wakan, 
wayawatipi,  qa  wicaja  wakan  nitawa 
kin  owicayakiye  kta  ce. 

Sacrament  wakan  kin  Sakowin. 

Sacrament  e  taku  wakan  qa  hena 
eciyatanhan  Wakantanka  Cinhintku 
towastekin  wicaja  wicaqu. 

Sacrament  sakowin,  qa  decen  ewi- 
cakiyapi : 

1.  Mini  akastanpi;  Baptism. 

2.  Yusutapi;  Confirmation. 

8.  Yutapi  wakan;  Holy  Eucharist. 

4.  Ohdakapi ;  Penance. 

5.  Wayazankapi;  Extreme  Unction. 

6.  W icaj  a  wakan  kagapi ;  Holy  Orders. 

7.  Wakan  kiciyuzapi;  Matrimony. 


W akantauka  ti  kin  canku. 

WiCOWOYAKE  I. 

W  akantanka  iye  atayedan  wanun- 
yakapi  sni,  tuka  taku  kage  cin  on 
owanyag  iciye. 

Tuwe  anpetu  wi,  haniyetu  wi,  wi- 
canhpi  ko  kage  ?  Tuwe  malipiya, 
maka,  mini,  peta,  woteca,  wicaja  ko 
kage?  Tuwe  wetu  mdoketu,  ptani- 
yetu,  waniyetu,  kage? 

Wakantanka  isnana  taku  owas 
okihi  hena  kage.  Taku  owas  maka  kin 
etanhan  inanpa,  can,  peji,  waskuyeca, 
hca  ko,  tuwe  maka  kin  hena  icagiye 
wica  si?  Wakantanka  waste  he  e. 

Taku  owas  maka  kin  en  qa  mah- 
piya  ekta  yakonpi  kin,  Wakantanka 
toie  anagoptanpi,  isnana  taku  owas 
tawa  nakaes  ecece. 

Taku  owas  unhapi,  Wakantanka 
unqupi,  heon  hunku  wan  cinhintku 
ecen  eciye;  Mi  cinksi,  Wakantanka 
ohinniyan  wastedaka  wo;  nihun  miye 

tuka,  token  mi  tancan  etanhan  inicage 
cin,  sdonwakiye  sni,  Wakantanka  is- 
nana  mi  tancan  etanhan  icagniye;  Wa- 
kantanka  taku  owas  kage,  taku  owas 
unhapi,  Wakantanka  unqupi;  heon 
Wakantanka  cante  en  unyuzapi  kta 
ce. 

WSCOWOYAKE  2. 

Wicoicage  caje  ©eieiyakapl  kta. 

W  akantanka  anpetu  sakpe  en  taku 
owas  kage.  Anpetu  tokahaya  kin  en 
Wakantanka  ojanjan  kage.  Anpetu 
iyokihe  kin  en  Wakantanka  mahpiya 
kin  kage.  Anpetu  iciyamni  kin  en  Wa- 
kantanka  mini  maka  kici  yukinukan. 
Anpetu  icitopa  kin  en  Wakantanka 
anpetu  wi,  haniyetu  wi,  wicanhpi  ko 
kage.  Anpetu  icizaptan  kin  en  Wa 
kantanka  taku  wakiniyan  ocaje  kin 
owas  qa  hogan  ocaje  kin  owas  wica- 
kage.  Anpetu  icisakpe  kin  en  Wakan- 
tankawicaja  kage.  Anpetuicisakowin 
kin  en  Wakantanka  okihpe. 

Wakantanka  wicaja  tokakeya  kage 
kta  unkan,  maka  icu  qa  on  wicaja  tan- 

can  kinkage;  hehan  Wakantanka  wi- 
caja  tancan  kin  en  nagi  wan  iyayeye, 
ecen  wicaja  kin  tancan  kin  ni.  Wicaja 
nagi  kin  Wakantanlca  sdonye  qa  was- 
teclake  kte  cin  okihi,  heon  wicaja  Wa- 
kantanka  iyotan  wastedake  kta  ce. 
Wakantanka  wicaja  tokaheya  kage  cin 
Adam  eciye.  Wakantanka  Adam  ni- 
na  istimekiya  qa  Adam  cutuliu  wanji 
kiyusdoke  qa  on  winyan  wan  kage  qa 
Adam  kici  un  kta  ce  qu.  Wankantan- 
ka  winyan  tokaheya  kage  cin  Ewe  eci- 
ye.  Wakantanka  Adam  Ewe  kici 
maga  waste  en  wicaehnake  unkan, 
pida  yakonpi  qa  can  owas  waskuyeca 
kin  etanhan  yutapi.  Wakantanka  can 
wanjidan  waskuyeca  kin  etanhan  yute 
wicatehinda.  Tobini  waniyazankapi 
kte  sni,  tohini  nitapi  kte  sni,  waskuye- 
ca  tehinda  kin  yatapi  sni  kinhan,  Wa- 
kantanka  ewicakiye.  Adam  Ewe  ko 
tancodan  yakonpi  tuka,  wastepi  nakaes 
takudan  istecapi  sni  yakonpi.  Wa- 
kantanka  woksape  ota  kage ;  woksape 
kin  hena  angel  ewicakiyapi. 

WIC0W0YAKE  3. 

Adam,  ate  unyanpi  tokaheya,  taku  sice  cin  econ, 
heon  etanhan  woahtani  yuha  unkicagapi. 

Angel  apa  Wakantanka  tawokonze 
kin  opapi  sni,  iye  iyotan  Wakantanka 
icidapi,  heon  etanhan  Wakantanka  o- 
hinnyan  sice  wicadake  kta.  Angel  kin 
henawakan  sicapi.  Angel  ota  Wakan- 
tanka  tawokonze  kin  opapi,  angel  kin 
hena  wakan  wastepi,  hena  Wakantan- 
ka  ti  kin  en  ohinnyan  pidapi  kte. 
Adam  Ewe  ko  pida  yakonpi  kin,  tu- 
ka  wakan  sica  wan  wamduska  iy.ecen 
taniniciye  qa  Ewre  ecen  eciye:  Tokeca 
Wakantanka:  can  wanji  waskuyeca 
etanhan  yutapi  sni  po :  eniciyapi  ? 
Ecen  eye  unkan;  Wakantanka,  can 
wanji  waskuyeca  etanhan  untapi  kin- 
han,  nitapi  kte,  keunkiciyapi,  Ewe 
eya  ayupte.  Hiya,  can  kin  waskuye- 
ca  etanhan  yatapi  kinhan,  nitapi  kte 
sni,  Wakantanka  iyecen  yaunpi  kte, 
wakan  sica  kin  he  Ewe  eciye.  Hehan 
Ewe  waskuyeca  etanhan  icu  qa  yute, 

ca  Adam  etanhan  qu,  qa  is  yute.  TJn- 
kan  Adam  Ewe  ko  tancodan  yakonpi 
kin  wanyakapi  qa  istecapi  ca  can  wapag 
etanhan  ipiyakapi.  Wakantanka  A- 
dam  Ewe  kici  maga  kin  etanhan  tokan 
iyave  wicaye.  Adam  Ewe  ko  anpetu 
kin  etanhan  unsiya  yakonpi. 

Adam  waskuyeca  Wakantanka  te- 
hinda  kin  etanhan  yute,  heon  Adam 
Wakantanka  towaste  yuhe  kta  sni,  un- 
siya  un  kta,  te  kta  qa  Wakantanka  ti 
kin  ekta  iyaye  kta  okihi  kte  sni,  qa 
nakun  Adam  cinca  owas  Wakantanka 
towaste  yuhapi  kte  sni,  unsiya  yakon- 
pi,  ecen  owas  woahtani  yuha  icagapi. 
Wakantanka  can  waskuyeca  tehinda 
kin  Adam  etanhan  yute  sni  unkans, 
tohini  waunyazankapi  kte  sni,  tohini 
untapi  kte  sni,  ohini  pida  unyakonpi 
kta  tuka. 

Token  Wakantanka  Cinhintku  eci- 
yatanhan  Waicantanka  towaste  unyu- 
hapi  kta,  qa  mahpiya  ekta  unyanpi 
lcta  unkokihipi  kte,  kapeya  wowapi 
kin  en  unyawapi  kte. 

WICOWOYAKE  4. 

Mini  Owancaya. 

Adam  cinca  wica  nonpapi ;  wanji 
Kain  eciyapi  qa  unma  Abel  eciyapi. 
Kain  wicaja  wacinko,  sunkaku  Abel 
kikte.  Helian  ake  Adam  cinca  wanji 
wica  qa  Set  eciyapi.  Set  cinca  otapi 
qa  ohan  waste  yakonpi,  tuka  Kain  cin- 
easicapi.  XJnkan  Setcinca  Kaincin- 
ca  om  iciyumna  kiciyuzapi  qa  ecen 
ihdusicapi.  Hehan  wicaja  owas  taku 
sice  cin  econpi  Wakantanka  wanyake 
ca,  wicaja  owas  qa  taku  maka  kin  a- 
kan  askan  iyeye  cin  owiha nkewicaw a- 
ye  kta  ce,  eye.  Wicaja  wan  ohan  was- 
te  un  qa  Noe  eciyapi.  Wakantanka, 
taku  owas  maka  kin  akan  econ  kta  ce, 
Noe  okiyake,  qa  wata  wan  kaga  si, 
woteca  ocaje  kin  owas  mdoka  winye 
ahnahna  qa  taku  wakiyanan  ocaje  kin 
owas  mdoka  winye  ahnahna  wata  kin 
en  ohnake  wicasi.  Token  Wakantan- 
ka  eye  cin,  Noe  ecen  econ,  hehan  Noe- 
wicowozi  kin  wata  tanka  enopapi;  un- 


kan  Wakantanka  anpetu  wikcemena 
topa  qa  haniyetu  wikcemna  topa  hehan- 
yan  magajukiye.  Maka  owancaya 
minitanye.  Taku  maka  kin  akan  as- 
kan  iyeye  ein  tapi ;  tuka  Noe,  tawicu, 
cinca  yamni,  tawicupi  om  qa  woteca 
ocaje  kin  owas  qa  taku  wakiyanan  o- 
caje  kin  owas  wata  mahen  yakonpi 
kin  nipi. 

Waniyetu  ota  iyohakam  ake  wi- 
caja  otasicapi,  hena  Wakantanka  sica 
wicadake,  tuka  wanjigji  Wakantanka 
ohodapi  qa  tawokonze  kin  opapi,  hena 
Wakantanka  waste  wicadake  qa  mah- 
piya  en  owiha'nke  wanice  cin  pida  ya- 
konpi  kte. 

I 

WICOWOYAKE  5. 

Moiz  wicaja  tanka  caje  omdake  kte. 

Oyate  wan,  Israelit  eciyapi,  Ejipsien 
makoce  kin  en  unpi.  Ejipsien  oyate 
kin  Israelit  oyate  kin  sicaya  wicaku- 
wapi.  Wakantanka  I  sraelit  oyate  kin 
waste  wicadake  qa  unsiwicadake. 
Moiz  icagecin  waniyetu  otaiyohakam 

Wakantanka  wicaja  kin  he  taninyan- 
iciye  qa  eciye  :  Mita  oyate  kin  waka 
nejapi  kin  wanwicamdake,  Faraon 
ekta  ye  ci  si,  ecen  mita  oyate  kin  Ejipt 
en  yakonpi  kin,  tokanye  wicayaye  kta. 
(Ejipsien  oyate  kin  wicaja  yatapi  ta- 
wapi  kin  Faraon  eciyapi.)  Wanna 
mde  kte  qa  Israelit  oyate  kin  tokanye 
wicawaye  kta,  Moiz  eya  ayupte. 

Niye  kici  waun  kte  qa  he  miye  ye- 
cisi  ce,  sdonyekiye  kte,  Wakantanka 
Moiz  eciye.  Wanciyake,  Israelit  ke- 
pa  kta  tuka,  wicadapi  kte  sni.  Hehan 
Wakantankawowasake  tankaMoiz  qu. 
Moiz  sunkaku  Aaron  kici  F araon  ek- 
ta  yapi  qa  ecen  okiyakapi :  Wakan- 
tanka  kin  dena  eye :  Israelit  mitaoya- 
te  kihdewicaya  wo  makoskan  ekta 
wainankiyusnapi  kta  ce.  Tuwe  Wa- 
kantanka  ce,  anawagoptan  kte  sni,  qa 
taoyate  kihdawicawaye  kte  sni,  Faraon 
eye.  Anpetu  kin  etanhan  Faraon  Is- 
raelitsanpah  kakiswicaye.  Wakantan- 
ka  Moiz  kici  un,  Moiz  wapetogtokeca 
ota  kage,  ecen  Ejipsien  oyate  kin  nina 
kakijapi,  tuka  Israelit  iyayapi  kte  qa 


wosnapi  kte  tehindapi. 

Haniyetu  ocoka  hehan  angel  wan, 
Wakantanka  taokiye  kin,  Ejipsien  cin- 
ca  tokapapi  owas,  F araon  cinca  tokapa 
etanhan  wowidake  cinca  tokapa  he- 
hanyan  wicakte.  Isrselit  Ejipt  etan- 
han  inanpapi  qa  hehaka  wan,  Sinai 
eciyapi,  ikiyedan  ipi.  Hehaka  kin  he 
en  Wakantanka  tawokonze  kin  Isrse- 
lit  wicaqu.  Wakinyan  woitiya  aku  qa 
wakanhdi  yojanjan,  unkan  Isrselit  ini- 
hanpi.  Dena  Wakantanka  kin  tawo- 
konze :  Wakantanka  tokeca  duhe  kte 
§ni,  miye  ecednn  tka,  Wakantanka 
nitawa  ikceya  caje  date  kte  sni.  An- 
petu  wakan  wakanda  kiksuya  wo. 
Anpetu  sakpe  wicohan  ecanon  kta, 
anpetu  isakowin  wakan,  anpetu  kin 
he  en  wicohan  ecanon  kte  sni.  Hiate 
nihun  ko  wicaduonihan  kte,  ecen  te- 
han  yani  kte.  Wicayakte  sni.  Sicaya 
nahmana  ecanon  kte  sni.  Wamaya- 
non  kte  sni.  Tuwedan  aiyaton  kte  sni. 
Tuwedan  tawicu  kin  duhe  kta  yacin 
kte  sni.  Tuwedan  taku  tawa  wama- 
yanon  kta,  awacani  kte  sni. 

Tolianyan  Moiz  ni  un  liehanyan  Is- 
rselit  oyate  kin  onspewicaldye  qa  wa- 
petogtokeca  ota  kage. 

WICOWOYAKE  6. 

Wakantanka  Cinhintku  wicaja  icicage 

Wicaja  owas  woahtani  yuha  icagapi 
qa  tuktekten  taku  sice  cin  econpi,  he- 
on  unsiya  yakonpi  kta,  tuka  Wakan- 
tanka  Cinhintku  wicaja  owasin  was- 
tewicadake  qa  unsiwicadake,  heon 
wicage  icicage,  tancan  kin  ehpeiciye 
qa  can  susbeca  en  tancan  kin  etanhan 
we  ahaha  iyaye.  Wakantanka  Cin- 
hintku  we  kin  wicaja  owas  woahtanipi 
kin  wicakicipajuju  kte,  token  eye  cin 
ecen  econpi  kinhan. 

Wakantanka  Cinhintku  wicaja  ici- 
cage  kte  unkan,  witansnaun,  Mari  e- 
ciyapi,  kahnige  qa  etanhan  icage  kte. 
WTakantanka  angel  kin,  Gabriel  eciya- 
pi,  mahpiya  etanhan  Mari  en  yesi 
qa  Wakantanka  Cinhintku  hunkuye 
kta  ce ;  okiyake  kte.  Angel  kin  he 
Mariektai,  qaeciye:  Mari  ciyuonihan, 


wowaste  onijudan,  Itancan  kin  nici  un. 
Heye,  ca  Mari  nahon  unkan,  inihan. 
Inihan  sni  wo,  Wakantanka  itokatam 
wowaste  iyeyaye,  holcsid  duhe  kte  qa 
Jesu  oyakiyake  kte,  angel  kin  he  Ma- 
rieciye.  Tokenken  he  ecetu  kta,  wica- 
ja  sdouwaye  sni,  Mari  eya.  Woksape 
Wakan  niye  en  iyaye  kte  qa  Wakan- 
tanka  towasake  kin  ori  anicahpa  kta, 
qa  hoksid  duhe  kte  cin,  Wakantanka 
Cinhintku  eciyapi  kte,  Wakantanka 
taku  owasin  okihi  nakaes,  ecen  ecetu 
kte.  Heye  ca :  Taokiye  maye,  taku 
ehe  cin,  ecetu  nunwe,  Mari  eya  ayup- 
te.  Hehan  angel  kin  he  ehpeyahde. 

Wakantanka  Cinhintku  otokahe 
wanice  cin,  owihanka  wanice  cin  qa 
taku  owas  okihi,  tancan  nagi  ko,  un- 
tancanpi  qa  unnagipi  ko  iyececa,  Mari 
tancan  mahen  icu  Woksape  Wakan 
eciyatanhan.  Wi  napcinwanka  un- 
kan,  Wakantanka  Cinhintku  hanye 
cokoya  icage.  Hunku  kin  oheton  qa 
wanunyanpi  wowicaqupi  kin  en  ehna- 
ke,  icimani  tipi  kin  okan  sni  nakaes. 
Hehan  angel  wan  mahpiya  etanhan 


kun  i  qa  wicaja  wanjigji  maga  en  ta- 
liinca  skadan  awanwicayakapi  kin 
wicitokatam  inajin  unkan  inihanpi. 
Inihanpi  sni  po,  owiyuskin  tanka  o- 
ciciyakapi  kte,  oyate  owas  iyuskinpi 
kte,  anpetu  de  Dawid  totonwe  kin  en 
tuwe  icage  cin  oyate  kin  wiconi  wica- 
qu  kta  ce.  Hoksiyopa  tukten  yanke 
cin,  angel  kin  he  owicakiyake.  Wan- 
na  wicota  wan  mahpiya  etanhan  angel 
kin  heen  ipiqa  Wakantanka  yatanpi. 
Wicaja  tahinca  skadan  awanwicaya- 
kapi  kin  hoksiyopa  kin  he  tukten 
yanke  cin  en  ipi,  hoksiyopa  kin  he 
yuonihanpi  qa  cekiyapi. 

Hdapi  unkan,  canku  atahdan  Wa- 
kantanka  yatonpi. 

WICOWOYAKE  7. 

Jezu  ohan  kin. 

Wakantanka  Cinhintku  wicaja  ici- 
cage  Jezueciyapi.  Jezu  waniyetu  wik- 
cemna  yamni  unkan,  wapetogtokeca 
ota  kage.  Wicaj  a  wayazankapi  kin  oie 
qon  etanhan  asniwicaye,  wicaja  ista- 

gongapi  kin  ota  tonwewicaye  qa  wicaja 
tapi  kin  wanjiginipi  wicaye,  ecen  wi- 
cota  Jezu  Wakantanka  Cinhintku  he  e- 
ce  sdonyapi.  Hehan  token  wicaja  wico- 
hanpi  kte  cin  Jezu  Juda  oyate  kin  wa- 
onspewicakiye  qa  taku  eye  cin  ecen 
econpi  kinhan,  owihanke  wanice  cin 
pidapi  kte,  ewicakiye.  Tona  taku  sice 
cin  econpi  kin,  cante  sicapi  ca,  Jezu  un- 
siwicadake  qa  taku  sicaeeonpi  kin  wi- 
cakicipajuju  ce,  tuka  tona  taku  sice 
econpi  kin,  cante  sicapi  sni  ca  wakoki- 
pe  wicakicaga  ce.  Ecenwicaja  sicapi 
ota  Jezu  cantahclepi  qa  kte  awacinpi. 

Jezu  wicaja  wanjigji  wicakahnige 
qa  Wakantanka  oie  kin  oyag  wicasi, 
hena  Jezu  taokiye  wic-aye. 

WICOWOYAKE  8. 

Jezu,  maka  kin  akan  ni  qehan,  wapetogtokeca 
ota  kage,  tuka  wowapi  kin  en  wanjigjidan  ecedan 
unyawapi  kta  ce. 

1.  Anpetu  wan  en  otonwe  wan,  Ka- 
na  eciyapi,  en  kiciyuzapi  qa  wotapi 
kagapi;  Jezu,  Jezu  hunku  kin,  Mari 
eciyapi,  qa  Jezu  taokiye  wicaye  cin 


en  yukanpi,  ekta  wicakicapi.  Wotapi 
kin  icunhan  minisa  iyotpanipi.  Mi- 
nisa  wanna  henakeca,  M  ari  Jezu  eciye. 
Winyan,  anpetu  kin  nahanhikesni,  Je- 
zu  eya  ayupte.  Token  econ  nisi  kin- 
han,  ecen  econpo,  Mari  wotapi  kagapi 
kin  taokiye  wicayapi  kin  ewicakiye. 
tnyan  waksica  tankinkinyan  sakpe 
en  yanke  cin.  Waksica  kin  henaini- 
ni  ojugjudan  akastanpo  Jezu  ookiye 
wicayapi  kin  ewicakiye.  Ecen  econpi 
uhkan,  mini  kin  he  minisa  icage.  He- 
on  etanhan  wicaja  ota  Jezu  awacinpi, 
qa  taku  eye  cin  wicadapi. 

2.  Anpetu  tunana  iyohakam  Jezu 
otonwe  wan,  Jeruzaleno  eciyapi,  ekta 
ye.  Tipi  wakan  en  tatanka,  tahinka 
skadan,  wakiyedan  ko  wiyope  wica- 
yapi  qa  mazaska  tokiyopeyapi,  Jezu 
en  i  qa  icapsinte  kage  qa  on  kapsinp- 
sin  wicaja  kin  owas  tankan  kihde  wi- 
caye.  Ate  ti  kin  wapeton  ti  imaki- 
yacinpi  snipo,  Jezu  ewicakiye.  Taku 
eciyatanhan  wahanicida  de  oyahanda 
Juda  oyate  kin  Jezu  eciyapi.  Tipi 
wakan  kin  de  awihnuniyanpo,  yamni 


can  ldnlian,  ake  ecen  pa  bosdan  ewah- 
dake  kte,  Jezti  eya  ayupte.  Unkiyepi 
tipi  wakan  kin  de  unkagapi  qehan, 
waniyetu  wikicemna  topa  sam  sakpe 
unkan  hehan  unstanpi,  unkan  yamni 
canan  dustan  kta,  keha. 

3.  Jezu  Kanan  ake  en  i.  Otonwe 
wan,  Kafarnaom  eciyapi,  en  akicita 
itancan  wan  cinhintku  wayazanka  Je- 
zu  ekta  i  qa  cekiyahince  ca  cinhmtku 
wayazanke  cin  akisni  kta  ce  yesi,  cin- 
hintku  te  kta  c-e  haniyehince.  Taku 
wakan  wandakapi  sni  ca,  wicayadapi 
sni  ce,  Jezu  akicita  itancan  kin  he  e- 
ciye.  Mieinksi  te  sni  cjen,  kohannan 
en  u  wo,  akicita  itancan  kin  Jezu  eci- 
ye.  Hunhtiya  wo,  nicinksi  ni  yanka 
ce,  Jezu  eciye.  Wicaja  kin  he  wicada 
qa  ekta  hde.  Akicita  itancan  kin  tao- 
kiye  wicaye  cin  itokatam  upi  qa  cin- 
hintku  ni  yanka  ce  okiciyakapi.  To- 
tanhan  tanyan  wanke  cin,  wicawange. 
Taokiye  wicaye  cin  okiciyakapi.  Ecen 
atkuku  kin  Jezu  iyehan  :  nicinksi  ni 
yanka  ce,  keciye :  iyehan  akisni  sdon- 
ye.  Wicaja  kin  he  wicowazi  kin  Jezu 


awacmpi. 

4.  Kafarnaom  otonwe  kin  en  Jezu 
tipi  wakan  en  oyate  kin  waonspewica- 
kiye  qa  taku  eye  cin  owas  tanyan  an- 
agoptanpi.  Tipi  wakan  kin  en  wicaja 
wan  yanke  cin,  unkan  wakansica  wi- 
caja  kin  he  nagiyeye  qa  ecen  hoyeye : 
Unkayustanpo,  wowasake  unkitawa- 
pi  kin  awihnunye  wacani  yahi  he? 
Tuwe  niye  kin,  sdonwaye;  Wakan- 
tanka  wakan  niye  ce,  eye.  Inina  yan- 
ka  wo,  qa  wicaja  kin  he  etanhan  in- 
anpa  wo,  Jezu  eciye.  Wakan  sica 
wicaja  kin  he  makata  ehpekiye  qa 
etanhan  inanpe.  Tona  en  yukanpi  kin 
inihanpi  qa  he  taku  e,  wakan  sicapi 
iye  anagoptanpi ! 

5.  Jezu  tipi  wakan  etanhan  Inyan 
ti  kin  en  iyaye,  unkan  Inyan  hunku 
kin  wayazanke  cin,  Jezu  winyan  kin 
he  nape  etanhan  yuze  qa  ecen  asniye. 
Anpetu  hepiya,  wi  iyaye  unkan,  tona 
wayazankapi  kin  hena  Jezu  en  kahipi 
qa  asniwicaye. 

6.  Anpetu  wan  en  Jezu  wata  wan 
en  opa  qa  wicota  tanka  wan  mini  o- 

wanca  icahda  yukanpi  kin  waonspe- 
wicakiye.  Ayustan  unkan,  Jezu  ln- 
yan  eciye :  Mini  owanca  ehna  ya  wo, 
qa  hoeonpa  wTo,  eye.  Haniyetosan 
unskanpi,  tuka  ho  kin  takudan  iko- 
yaka  sni :  ecen  kehe  nakaes,  ake,  ewa- 
onpe  .vte,  Inyan  eya  ayupte.  Ecen  ho 
kin  canan  eonpapi,  qa  hogan  otahi  iko- 
yake  ca  napsapsake,  ecen  wata  nom 
ojugjudan  ehnakapi. 

7.  Jezu  Kafarnaom  otonwe  kin  en 
un,  wanna  facizien  wan  ti  kin  en  wi- 
cota  mniiciyapi.  Unkan  Jezu  ti  kin 
en  iyaye  qa  iyotanke,  ca  Wakantanka 
oie  waonspewicakiye.  Unkan  wicaja 
tom  wicaja  wan  tatake  cin  owinja 
wan  en  akiyuhapi;  tuka  Jezu  en  to- 
katan  yapi  sni ;  wicota  on  tiyopag  eci- 
yatanhan  yepica  sni  unkan  tipi  akan 
iyadipi  qa  eciyatanhan  tatake  cin  Jezu 
siha  kin  en  ehnakapi.  Jezu  wacinyan- 
pi  kin  sdony e  qa  wayazanke  cin  eciye : 
Mi  cinksi,  wayahtani  kin  cicipajuju 
ce.  Wicaja  ksapapi  ota  en  yukanpi 
kin  :  Tuwe  woahtani  wan  pajuju  ohi- 
hi  he  ?  Wakantanka  ecedan  woahtani 

pajuju  okihi :  ecen  awacinpi.  He  to- 
kecaecekcen  awacanipi,  Jezu  ewicaki- 
ye.  Wicaja  Cinhintku  kin  maka  kin 
akan  woahtani  pajuju  sdonyayapi  kta 
ce,  hehan  wicaja  wayazanke  cin  eciye : 
Najin,  nitowinja  kin  ehdaku,  mani, 
yatig  hda  qa  W akantanka  yatan  wo  ! 
Wicaja  tatake  cin  ecen  econ  unkan, 
wicaja  ota  Wakantanka  yatanpi  qa 
tohini  dececa  waunyakapi  sni,  eyapi. 

8.  Wicaja  wan  lidihdi  kin  Jezu  itoka- 
tam  ye  qa  eciye  :  Yacin  unkans,  asni 
mayaye  kin  oyakihi  kta,  eye.  Jezu 
kiyuhate  qa  wicaja  tancan  kin  he  yu- 
tan  qa :  Wacin  ce  anisna  kte,  eciye  ; 
unkan  asniye. 

9.  Akicita  itancan  wan  Jezu  ekta 
kicoye  wicasi,  taokiye  wan  wayazanke 
cin  qa  akisniye  kta  ce.  Jezu  ekta  ye 
unkan,  akicita  itancan  Jezu  itkokim 
ye  qa  eciye  :  Taku  demaceca,  watig 
enyauktahe?  Wancadan  ia  wo,  ecen 
mitaokiye  asni  kta  ce,  eye.  Hunhtiya 
wo  token  yaka  ecihan,  ecetu  kta  ce, 
Jezu  eya  ayupte.  TJnkan  taokiye 
asniye. 

10.  Jezuotonwe  wan,  Naim  eciyapi, 
ekta  ye  unkan,  taokiye  wicaye  cin  qa 
wicota  tanka  kici  yapi.  Otonwe  kin  en 
wiwazica  wan  cinca  wanjidan  tuka  te ; 
wanna  ehnakapi  kta  ce  ayapi.  Jezu 
winyan  kin  he  cante  sicahince  wan- 
yake,  unkan  unsidake  qa  eciye :  Ceye 
sni  wo,  eye,  qa  koska  te  cin  en  iyaye 
ca  can  ohna  yanke  cin,  yutan  qa  kos- 
ka  te  cin  eciye :  Koska,  ecen  ecicaya 
ce,  najin  wo !  Heye,  ca  te  cin  inajin 
iyaye  qa  ie.  Tona  en  yukanpi  kin, 
wanyakapi  qa  Wakantanka  yatanpi. 

11.  Jezu  mini  owanca  ekta  ye  kta 
ce,  witawata  wan  en  ope  qa  taokiye 
wicaye  cin  kici  yapi.  Tate  hince  icu, 
unkan  tapihincake  qa  wata  akapkam 
mini  hiyu.  Jezu  wata  kin  en  istima, 
unkan  taokiye  wicaye  cin  yuhicapi  qa : 
Itancan  ounkiyapo,  wanna  untapi  kte 
ce,  eyapi.  Inina  owanja  yanka  wo  ! 
Jezu  mini  owanca  eciye.  Ecen  mini 
owanca  amdakedan  icu. 

12.  Grerazeneyen  makoce  kin  en  wa- 
kansica  wicaja  nonpapi  nagiye  wicaye; 
wicaja  kin  hena  woitikehinca,  qa  tu- 


wedan  ikiyedan  wicayapi  sni.  Wanji 
ahonta  maza  icicahiha  ko  iyakaskapi, 
tuka  owas  yuksaksa  iyeye.  Piya  pah- 
tapi  kte  cin  okitpanipi  qa  inyan  on 
iyaicipe.  Wicaja  kin  hena  Jezu  itoka- 
tam  yapi  qa  eciyapi :  Wakantanka 
Cinhintku  kakisunyeyapi  kta  ce  yahi 
he?  Ecen  eya  unkan,  Jezu  wakan  si- 
ca  eciye  :  Token  eniciya?  Wicota  ema- 
kiye,  uukotapi  nakaes :  wakan  sica 
eya  ayupte.  Kukuse  ota  icunhan  en 
wotapi,  unkan :  Kukuse  kin  hena  ma- 
hen  unkiyayapi  kta  uncinpi  wakan  si- 
ca  kin  hena  Jezu  eciyapi.  En  iyeyapo: 
Jezu  ewicakiye.  Ecen  econpi,  unkan 
kukuse  ovvas  mini  owanca  en  iyayapi 
qa  minin  tapi,  tuka  wicaja  napin  tan- 
yan  unpi. 

13.  Wicaja  wan,  Jair  eciyapi,  Jezu 
itokatam  canpeska  makahde  inajin  qa 
eciye :  Mi  cunKsi  wanna  te  kta  ce  ; 
ekta  u  qa  nape  ayuhata  wo,  ca  ni  kta 
ce,  eye.  Wicotahi  Jezu  iyakam  yapi 
unkan,  winyan  wan  waniyetu  ake 
nom  wayazanke  ca  we  skepe  ;  qa  as- 
niyanpi  kta  ce  tuwedan  okihi  sni. 

Winyan  kin  he  Jezu  iyakam  u  qa 
taeyake  icahtaka,  unkan  ecen  asniye- 
Jair  cunwintku  te  ci  hasi  kahipi.  He- 
han  Jezu  Jair  eciye :  Ikope  sni  wo, 
tuka  wicada  wo,  qa  nicunwintku  ni 
kta  ce,  eye,  Jezu  Jair  ti  kin  en  i, 
unkan  owas  ceyapi,  wikoska  yanke 
cin  en  Jezu  tin  iyaye  qa  wikoska  te 
cin  nape  etanhan  yuze,  icunhan  :  Wi- 
koska  inajin  wo  !  eciye  ;  hehan  najin 
iyaye  qa  ni. 

14.  Wicotahi  Jezu  taku  eye  cin  ana- 
goptanpi  kte  iye  kiciyapi.  IJnkan  an- 
petu  wan  en  Jezu  taokiye  wicaye  cin  - 
eciyapi :  Wicotalii  kin  dehde  wicasi 
wo  ;  qa  taku  yutapi  opetonpi  kte,  e- 
yapi.  Wowicaqupo !  Jezu  eya  awica- 
yupte.  Aguyapi  tona  duliapi  ?  eya 
iwicawange.  Hoksidan  wan  aguyapi 
zaptan,  hogan  nom  ecen  yuhe ;  hena 
de  taku  de  wicotapi,  Jezu  taokiye  wi- 
caye  cin  eyapi.  Wicota  kin  cle  iyo- 
tanke  wicasi  po !  Jezu  ewicakiye. 
Iyotankapi  unkan  wica  ce  kektopa- 
winge  zaptanpi,  hehan  winyan,  hok- 
siyapi  ko  wicotapi.  Jezu  aguyapi 

zaptan,  liogan  nom  yuhapi  ldn  icn 
hena  yuwakan  qa  taokiye  wicaye  cin 
hena  pamni  wicasi.  Ecen  econpi  qa 
owasihi  ipipi,  wotapi  kin  ayustanpi, 
unkan  oyaptapi  ota.  Oyaptapi  kin 
hena  witaya  ejupo !  Jezu  taokiye  wi- 
caye  cin  ewicakiye ;  ecen  econpi,  un- 
kan  makan  opiye  ake  nom  ojugjudan 
ehnakapi. 

15.  Jezu  oyate  kin  ecen  ewicakiye  : 
Aguyapi  wicawaqu  kte,  he  mitancan 
he  e  ce,  eye.  Token  wicaja  kin  he 
tancan  kin  unqupi  kta  keya?  wicaja 
otapi  ecen  eyapi.  Wowicake,  Wowi- 
cake  eciciyapi,  wicaja  cinhintku  kin 
tancan  kin  yatapi  sni  kinhan,  qa  we 
kin  datkanpi  sni  kinhan,  niyepi  mahen 
wiconr  kin  dubapi  kte  sni.  Tuwe  mi- 
tancan  yute  qa  mi  we  yatke  kinhan 
mi  mahen  yanke  qa  mis  imahen  man- 
ke.  Mitancan  kin  woyutehince  qa 
miwe  kin  woyatkehince,  Jezu  ewica- 
kiye.  Yukanpi  kin  etanhan  ota  eoen 
hekiciciyapi :  Tehiya  eye  qa  tuwe  de 
anagoptan  ohihi  kta  he  ?  eyapi.  Du- 
kanpi  kin  de  etanhan  ota  wicayadapi 


sni,  Jezu  ewicakiye.  Unkan  yukanpi 
kin  de  etanhan  apa  Jezu  ehpeya  unpi. 
Nis  nakun  ehpemayayapi  kta  nace  ? 
Jezu  taokiye  wicaye  cin  ewicakiye. 
Itancan  tuwe  ekta  unyanpi  kta  he? 
Wakantanka  Cinhintku  niye,  he  wi- 
caundapi :  Inyan  eye  ayupte. 

16.  Nogetpa  Jezu  en  ahipi  unkan, 
Jezu  nape  kin  nogetpa  noge  kin  ehna 
ehnake,  ceji  kin  tagosa  on  icahtake, 
mahpiya  ekta  etonwe,  comnihdazi  qa : 
Ihduhdokapo !  eye,  unkan  nogetpa 
kin  he  ie  ca  nahon  ko. 

17.  Jezu  cekiye  kta  ce  paha  wan  en  i. 
Inyan,  James,  John  ko  Jezu  taoklye 
wicaye  iye  kici  en  ipi.  Jezu  cekiye 
icunhan  ite  kin  wi  se  iyoyanpa  qa  ta- 
eyake  kin  wa  se  skahinca.  Itancan, 
den  oyanke  kin  wastehince  :  Inyan  Je- 
zu  eciye.  le  cin  icunhan  mahpiya 
wan  ojanjanhin  yukanpi  kin  en  awi- 
cakahpe.  Wanna  tuwe  ia  nahonpi  qa 
— De  micinksi  iyotan  wastewadake 
anagoptan  po  !  Jezu  taokiye  en  yu- 
kanpi  kin  inihanpihince  qa  ite  maka- 
ta  ehpeyapi,  tuka  :  Inihanpi  sni  po— 

Jezu  ewicakiye. 

18.  Jeruzalem  en  Jezu  qa  taokiye 
wicaya  cin  wicaja  wTan  istagonge  cin 
wanyakapi.  Itancan,  'wicaja  kin  de, 
atkuku,  liunku  ko,  tuwe  wrahtani  he, 
qa  heon  etanhan  istagonge  ?  Jezu  ta- 
okiye  wicaye  cin  eciyapi.  Iye,  atku- 
ku,  hunku  ko  wahtanipi  sni,  istagon- 
ge  unkans,  etanhan  Wakantanka  ohan 
wanyakapi  kta :  anposkan  tuwe  u 
masi  kin  ohan  kin  ecamon  lite,  hani- 
yetu  hehan,  tuwedan  ohan  econ  sni. 
Jezu  eye.  Hehan  makata  tagosa  qa 
upsija  kage  ca  on  wicaja  istagonge 
cin  ista  kin  en  iciun  qa :  Silo^  mini- 
hdoke  ekta  ilidujaja  ya  wo !  eciye. 
Unkan  ekta  i,  ihclujaja,  hdi  qa  tonwe. 
Wicaja  ota  wicaja  kin  de  istagonge 
cin  itokatam  wanya  kapi  kin  ecen 
eyapi :  Wicaja  istagonge  cin  cleci  un 
kin  dea  nace  ?  Apa  dea  ayapi,  tuka 
apa  is  wicadapi  sni.  Unkan  wicaja 
istagonge  cin  :  De  miye  ce  eye.  To- 
ken  cle  yatonwan  eciyapi.  Wicaj a  wan, 
Jezu  eciyapi  kin,  makata  tagosa  qa 
upsija  kage  qa  on  ista  imiciun,  unkan 

Siloe  minihdoka  ekta  ye  qa  mini  kin 
etanhan  ista  ihdujaja  masi.  Ekta 
wai  qa  mihdujaja,  unkan  watonwe 
eya  awicayupte.  Wicaja.  istagoiige 
cin  F arizien  en  wicakahipi.  Anpetu 
wakan  helian  Jezu  tagosa  qa  on  up- 
sija  kage  ca  wicaja  kin  he  tonwekiye. 
Hena  wicaja  istagonge  cin  Earizien 
owicakiyake.  Unkan  wicaja  kin  he 
(Jezu)  anpetu  wakan  awacin  sni,  Wa- 
kantanka  etanhan  sni  heon  etanhan, 
F arizien  wanjigji  eyapi.  Tuwe  wah- 
tani  kin,  ohan  dececa  econ  okihi  kte 
sni  apa  is  eyapi.  Nis  token  ihduk- 
can  he  ?  wicaja  istagonge  cin  ecen 
eciyapi.  He  wokcan  wakan  eya 
awicayupte  tuka  wicadapi  sni.  Wi- 
caja  istagonge  cin  atkuku  hunku  ko 
wicakicopi  qa  han  ipi.  Wicaja  kin 
de  nicincapi  kin,  qa  istagonge  icaga 
kehapi  he  ?  eya  iwicawangapi.  Wi- 
caja  kin  cle  unkicincapi  istagonge  ica- 
ge  cin  sdonunyanpi,  tuka  tokigatan- 
han  nakaha  tonwe  cin,  sdonunyanpi 
sni.  lye  iwanga  po,  hoksidan  sni, 
eya  awicayuptapi.  Ake  wicaja  ista- 

gonge  cin  ecen  eciyapi :  Wakantanka 
yuonihan  wo,  wicaja  kin  he  ohan  sice 
unkans,  sdonwaye  sni,  tuka  istagon- 
ge  imacaga  qa  nahaha  watonwe  sdon- 
waye,  eya.  Tokenken  tonwan  nica- 
ge  ?  ake  eciyapi.  Wanna  cas  ociciya- 
kapi,  tokehi  akta  nayahonpi  wacanipi 
he  ?  Ecen  ipidapi  qa  nisnana  taokiye 
yacen  kta  ce,  eciyapi.  Unkiyapi  is 
Moiz  taokiye  unyanpi,  Wakantanka 
Moiz  okiye  cin  sdounyanpi,  tuka  wica- 
ja  kin  he  tuwe  kin  ,sdonunyanpi  sni, 
eyapi.  Yusin  mayayapi;  tokenken, 
tokiyatanhan  i  kin  sdonyayapi  sni, 
kehapi :  kin,  tuka  tonwan  makage. 
Tokawicowicage  cin  ehantahan  tuwe- 
dan  wicaja  istagonge  cin  tonwekiye 
naunhonpi  sni.  Wicaia  kin  de  Wa- 
kantanka  etanhan  sni  unkans,  taku 
iyececa  kage  okihi  kte  sni :  wicaja 
istagonge  cin  ewicakiye.  Unkan  tipi 
wakan  etanhan  tankan  eyeyapa.  J ezu 
wicaja  istagonge  cin  wanyake  qa  tan- 
kan  iyeyapi  nahon,  unkan  eciye  :  Wa- 
kantanka  Cinhintku  awacani  he  ? 
eye.  Itancan,  tuwe  Wakantanka  Cin- 


hintku  lie?  •  Iye  awacanmi  kte  wicaja 
kin  he  eya.  Ile  wandaka  tuwe  enici- 
ye  cin  he  e  ce, — Jezu  eciye.  Itancan 
wicawada !  unkan  Jezu  istokatam  eh- 
peiciye  qa  Jezu  cekiya. 

19.  Wicaja  wan,  Lazar  eciyapi,  oton- 
we  wan,  Betani  eciyapi,  en  un.  Je- 
zu  wicaja  kin  he  nina  wastadake. 
Lazar  wayazanke  cin  Jezu  cekiyakapi. 
Can  tonana  iyohakam  J ezu  Betani  en 
ye.  Lazar  itopa  can  te  cin,  hehan 
Jezu  en  i.  Marta  Jezu  wanyake  ca, 
Itancan,  den  yaun  unkans,  misunka 
te  kte  sni  tuka  ce!  eciye.  Msunka 
piya  nikte,  Jezu  eya.  Han,  anpetu 
ihankeya  kin  piya  ni  kta  ce,  sdonwa- 
ye,  Marta  eya.  Wiconi  he  miye!  Tu- 
we  ni  kin  wicamada  kinhan,  toliini 
te  sni  un  kta  ce.  He  wicayada  he  ? 
Jezu  Marta  eciye.  Unkan  Mari  tan- 
keku  ekta  ye  qa :  Itancan  kin  en 
yanke  cin  qa  nics,  eciye.  Mari  Jezu 
yanke  cin  en  inahriiye.  Wicota,  ti 
mahen  yukanpi  kin,  Mari  tankan  iya- 
ya  wanyakapi,  unkan  iyakam  yapi 
qa:  Te  cin  en  ceye  kta  ce,  ekta  ye, 

eyapi.  Mari  J ezu  silia  kin  en  maka- 
ta  ehpeiciye  qa:  Itancan,  clen  yaun 
nnkans,  misunka  te  kte  sni  tuka,  eci- 
ye.  Mari  ceye  cin,  yukanpi  kin  en  na- 
kun  ceyapi,  unkan  Jezu  is  ceye.  To- 
keh  wastekidaka  ce,  wanyaka  po!  eya- 
pi.  Wicaja  kin  he,  wicaja  wan  istagon- 
ge  icaye  tonwe  kiye  cin  unkans,  de  te 
sni  nace?  wanjigi  eyapi.  Wicaja  ehna- 
kapi  kin  Jezu  ekta  ye.  Wicota  en 
najinpi.  Unkan  wicaja  ehnakapi  kin 
inyan  iykahpa  yanke  cin :  Marta  eya. 
Wicayada  kinhan,  Wakantanka  towi- 
tan  wandake  kte,  eciciye — Jezu  eye. 
Inyan  kiu  he  tokan  iyeyapi,  unkan 
wicaja  te  cin  en  yanke  cin.  Jezu  mah- 
piya  ekta  etonwe,  qa — Lazay  wicaja 
ehnakapi  kin  etanhan  inanpa  wo !  Je- 
zu  panyehan  eciye.  Wanna  Lazar  ki- 
ni.  Ecen  wicota  Jezu  awancinpi. 

20.  Jezu  qa  taokiye  nom  Betani  etan- 
han  Jeruzalem  ekta  yapi.  Tahepi : 
Otonwe  kin,  nitkokim  yanke  cin,  ehan 
i  po,  sonsonna  cinca  kici  iyakaska  na- 
jin  wandakapi  kte,  iyuskapi  qa  maka- 
]ai  po.  Tokeca  he  duskapi — eyapi 


ldnhan, — Itancan  kin  he  u  unsipi  eya- 
po ;  ecen  tehindapi  kte  sni,  Jezu  eye. 
Taokiye  napin  ekta  ipi  qa  taku  owas 
Jezu  eye  cin  iyecetu.  Sonson  kin 
cinca  kici  awicahdipi.  Wokoyake 
hduskokapi  qa  akinkiyapi,  ecen  Itan- 
can  kin  akan  iyotanke  kiyapi.  Iyaye 
kin  unkan,  wicaja  ota  itokatam  ina- 
jinpi  kin,  wokoyake  hdusdokapi  qa 
canku  ohna  eonpapi.  Wicota  tanka- 
liince  ohomni  inajinpi  kin,  ecen  Wa- 
kantanka  yatanpi.  Wakantanka  to- 
witan  wicunyanpi  nunwe !  panyehan 
eyapi.  Panpi  kin  wicakisica  wo!  Fa- 
riziyen  wanjigji  Jezu  eciyapi.  Wica- 
wakisice  kinhan ,  hehan  inyan  iapi  kta, 
Jezu  eye.  Jeruzalem  en  ipi  unkan  : 
de  tuwe  ?  eva  iwangapi.  Wicota  Je- 
zu  ohomni  inajinpi  kin :  Jezu  he  e  ce, 
eyapi.  Jezu  tipi  wakan  en  i  unkan, 
wicaja  istagungapi,  hustepi  ko  Jezu 
en  ipi  qa  owas  asniwicaye. 

21.  Can  tonana  iyohakam  wicaja  si- 
capi  Jezu  ktepi.  Jezu  te  kte  cin  an- 
petu  itokatam  taokiyeom  wote  unkan, 
aguyapi  icu,  yuwakan,  taokiye  wica- 


qu,  qa :  De  icupi  qa  yuta  po,  lie  mi- 
tancan  kin  he  e  ce,  ewicakiye.  Hehan 
minisa  iyatke  icu  qa  yuwakan  ca:  De 
icupi  qa  yatkan  po,  he  mawe  kin  he  e 
ce,  ewicakiye.  Jezu  token  econ  kin, 
ecen  taokiye  wicaye  cin  econpi  kte 
wicasi.  Wotapi  kin  ayustanpi  unkan, 
Jezu  Atkuku  kin  cekiye  kta  ce,  maga 
wan  en  ye  heon  etanhan. 

WICOWOYAKE  9. 

Jezu  nina  kakije. 

Jezu  nina  iyokisice,  temni  unkan, 
hena  we  qa  makata  sbu.  Wanna  Ju- 
das  Jezu  taokiye  wan  qa  Juda  wicota 
wan  tukten  Jezu  yanke  cin  en  yapi, 
unkan  Jezu  yuzapi,  iyakaskapi  qa  Je- 
zu  Kaif  en  kahipi.  En  Jezu  ite  kin 
atagosapi,  nape  on  apapi  qa  nakun  ite 
akahpetonpi.  Hehan,  Tuwe  anipa  he? 
Jezu  eciyapi.  Ecen  Jezu  ihahapi. 
Etanhan  JezuPilat  en  kahipi,  Jezu  o- 
hankin  waste,  he  Pilat  sdonye  qa  Jezu 
kiyuske  cin,  tuka  Juda  oyate  kin  de- 
ceneyapi:  Jezu  susbeca  okatanwo! 

Hehan  Jezu  kapsinpsintapi,  wapepe- 
ka  iciyumon  tesdaldyapi,  Jezu  pa  en 
ehnakapi,  sagye  on  Jezu  pa  ateya  apa- 
pi,  ite  kin  atagosapi  itokatam  canpe- 
ska  makahde  inajinpi  qa  ihahapi. 
Plehan  can  susbeca  wan  Jezu  hiyete 
kin  en  ehnakapi  qa  ecen  paha  wan, 
Golgota  eciy api,  ekta  kahipi,  unkan 
Jezu  susbeca  kin  en  eonpapi,  siha  kin 
nape  ko  maza  on  okatanpi  qa  susbeca 
kin  he  bosdan  ehdepi.  Hehan :  Kun 
ku  wo,  nisciya  wo,  tokan  niwikage 
wanna  oicikpani!  Juda  oyate  kin  ecen 
yapi,  tuka  Jezu  Wakantanka  Atku- 
ku  eekiye:  Ate,  taku  sica  ecamiconpi 
kin  awicakicitonja  wo  !  he  okahnigapi 
sni.  Jezu  can  susbeca  kin’  en  tehan 
ni  yanka  ce,  unkan  nina  hoyeya  qa 
ta  iyape. 

WICOWOYAKE  10. 

Jezu  towasake  kin. 

Jezu  ta  unkan,  maka  kin  huhuzae, 
iminijakeya  namdemdecapi,  anpetu  wi 
tpaza  icu,  wicaja  can  ohnakapi  kin 

wanjigji  nahdokapi,  wanagi  wanjigji 
inajinpi  qa  Jeruzalem  en  wanyagici- 
yapi.  Akicita  itancan  wan  itoopta  ina- 
jin  kin,  taku'  icage  cin  wanyake  qa 
Jezu  te  kte  cehan  hoyeya  nahon : 
etanhan  Wakantanka  yatan  qa  decen 
eye  :  Wicaja  kin  he  ohan  kin  waste, 
han  wicaja  kin  he  Wakantanka  Cin- 
hintku  e.  Tona  kici  unpi  kin  maka 
ohuzse  qa  toku  toktokeca  icage  cin 
wanyakapi,  heon  etanhan  inihanpi  qa 
decen  eyapi :  Han,  wowicake,  wicaja 
kin  he  Wakantanka  Cinhintku  e. 

WICOWOYAKE  II. 

Jezu  piya  icicage. 

Josef  qa  Nikodem,  wicaja  nom,  Je- 
zu  nina  wastedakapi  kin,  Jezu  tancan 
kin  ohetonpi  qa  wicaja  ohnakapi  wan 
en  ehnakapi  qa  inyan  tanka  on  wica- 
ja  ohnakapi  kin  iyakahpetanpi.  Jezu 
te  cin  anpetu  iciyamni  kinhan  piya 
icicage  kta,  Jezu  te  cin  tehan  itoka- 
tamJudaoyate  kin  ecen  ewicakiye; 
heon  etanhan  akicita  ota  tukten  Jezu 

tancan  ldn  yanke  cin  awanyakapi. 
Anpetu  iciyamni  unkan,  Jezu  piya  ici- 
cage  qa  akicita  tona  en  yukanpi  kin 
owas  inihanpi  hince,  makata  ihpaya- 
yapi  qa  tapi  se  wankalianpi.  Winyan 
wanjigji  wicaja  ehnakapi  kin  mahen 
ipi,  tuka  Jezu  tancan  kin  wanyakapi 
sni.  Icicawin  hdapi  hehan,  Angel 
nom  wanwicayakapi,  istosnis  wanyag 
inajinpi,  unkan  nina  inihanpi.  Koki- 
pe  snipo ;  Jezu  oyadepi,  tokeca  tapi 
en  yakonpi  kin  en  oyadepi?  Wanna 
kini,  inajin  qa  en  yanke  sni,  de  en  oh- 
nakapi  kin  wanyaka  po,  angel  wan 
ecen*  ewicakiye.  Winyan  kin  hena 
Jezu  taokiye  wicaye  cin  ekta  ipi  qa 
taku  owas  wan  yakapi  kin  qa  nahon- 
pi  kin  owicakiyakapi,  tuka  wicadapi 
sni. 

WICOWOYAKE  12. 

Jezu  taokiye  wicaye  cin  wicacokoya  inajin. 

Jezu  taokiye  wicaye  cin  Juda  oya- 
te  kin  kowicakipapi  qa  tiyopa  aona- 
takapi  tin  yukanpi.  Unkan  Jezu 
wicacokoya  najin  qa  okiye  nicipi  un 

nunwe!  Miye  e,  kokipe  sni  po!  ewi- 
cakiye.  Taokiye  kin  hena  inihanpi 
hince  qa  wanagi  hee,  wicadapi.  To- 
keca  inihanpi  niciyapi,  he  miye  ce, 
siha  nape  ko  wanmayaka  po!  Jezu 
ewicakiye.  Hehan  nina  iyuskinpi. 

Jezu  ake  decen  ewicakiye  :  Ate  u 
masi  kin  miye  iyecen  ye  cisipi,  hehan 
awicaniya  qa:  Woksape  Wakan  cicu- 
pi,  tona  woahtanipi  kin  wicayapajuju- 
pi  kin  han,woahtanipi  kin  wicapajuju- 
pi  kte  ;  tona  woahtanipi  kin  wicaya- 
pajujupi  sni  kinlian,  woahtanipi  kin 
wicapajujupi  kte  sni. 

Jezu  taokiye  wicaye  cin  sanpa  ons- 
pewicakiye  qa  decen  ewicakiye.  Ma- 
ka  kin  akan  qa  mahpiya  kin  en  iyo- 
tan  imatancan ;  hunhtiyapi,  qa  oyate 
owas  mitawokonze  onspewiccikiya  po; 
tohannyan  maka  kin  akan  wicaja  un- 
pi  kinhan,  hehannyan  nicipi  waun  kte ! 
Tona  wicadapi  kinhan  JBaptism  (Mini 
akastanpi  Sacrament)  wicaqupi  kte, 
ecen  wiconi  waste  kin  yuhapi  kte; 
tona  wicadapi  sni  kinhan,  owihanke 
wanice  cin  unsiya  unpi  kte. 

Jezu  piya  icicage  cin  anpetu  wik- 
cemna  topa  iyohakam  taokiye  wicaye 
cin  owanyag  iciye.  Unkan  mahpiya 
etanhan  Woksape  Wakan  iyepi  mahen 
u  ewicayaye  kte,  ewicakiye.  Jezu 
paha  wan  en  awicaye  en,  wicayuwa- 
kan,  qa  ohankoyetan  mahpiya  ekta 
ye  cin.  Tona  en  yukanpi  kin  owas 
opahta  inajinpi,  tuka  Jezu  mahpiya 
ahisyan  iyaye,  ecen  wanyakapi  sni. 
Ekta  etonwan  najinpi  unkan,  angel 
nom  owanyag  iciyapi,  ska  ece  koya- 
kapi.  Jezu  mahpiye  ekta  iyaye  cin 
token  ye  cin  wandakapi  ecihan,  ecen 
u  wandakapi  kte :  angel  kin  hena 
ewicakiyapi.  Hehan  Jezu  taokiye 
owas  Jeruzalem  en  hdapi. 

WICOWOYAKE  13. 

Woksape  Wokan  Jezu  taokiye  wicaye  cin 
iyepi  mahen  ewicayaye. 

Jezu  taokiye  wicaye  cin  anpetu 
wikcemna  Jerusalem  en  tin  yukanpi 
qa  Wakantanka  cekiyapi  hehanyan. 
Unkan  Woksape  Wakan  iyepi  mahen 
ewicayaye,  ecen  wasake  icagapi  qa  ta- 

ku  Jezu  oyag  wicasi,  owancaya  old- 
yokapi.  Hehan  wicaja  otapi  wicada- 
pi  qa  Wakantanka  Ateyapi  qa  Cin- 
hintkU  qa  Woksape  Wakan  nina 
cekiyapi,  unkan  Baptism  wicaqupi, 
ecen  Wakantanka  cinca  icagapi  qa 
Kristian  cajewicayatapi, 

Jezu  taokiye  wicaye  cin  Wakantan- 
ka  oie  kin  oyakapi  ca  taku  wakan 
kagapi  ce.  Anpetu  wan  John  Inyan 
kici  tipi  wakan  ekta  yapi,  unkan  ti- 
yopa  kin  en  wicaja  huste  wan  yanke 
cin,  unkan :  Unsimada  po,  taku  maqu 
po!  ewicakiye.  Mazaska  zi  qa  ma- 
zaska  mduhe  sni,  tuka  taku  mduhe 
cicu :  Jezu  caje  kin  on  inajin  qa  mani 
wo! — Inyan  eciye.  Unkan  wicaja 
kin  he  inajin  qa  t-ipi  wakan  en  i  ca 
Wakantanka  yatan.  Inyan  canku  oh- 
na  ye  ca,  itokatam  wicaja  wayazanka- 
pi  kin  canku  kin  en  ewicaonpapi  qa 
Inyan  ahanzi  ki  awicaye  ca  asnipi  ce. 


WICOWOYAKE  14. 

Kristian  tokaheyapi  kin. 


Kristian  tokaheyapi  kin  wastepi- 
hince  Wakantanka  nina  cekiyapi  qa 
tawokonze  owas  tanyan  opapi.  Un- 
kan  wicaja  sicapi  kin  Kristian  wicaki- 
yusepi,  iyepi  tipi  etanhan  tankan  iye- 
wicayapi,  taku  yuhapi  owas  wicaki- 
yakupi,  iyawicakaskapi  qa  te  wicaya- 
pi.  Kristian,  tapi  kte  cin  he  iyohakam 
mahpiya  ekta  yapi  kte,  sdonyapi, 
heon  takudan  kokipapi  sni.  Tuktek- 
ten  Avicaja  sicapi  maza  pesto  on  tancan 
owancaya  wicayupotapi  qa  cuwi  kin 
guwicayapi.  Kristian  tokiconpi  kte 
cin  okihipi,  tuka  tapi  kte  cinpi,  ecen 
Wakantanka  ti  kin  en  unyanpi  kte — 
eyapi.  Wicaja  sicapi  waniyetu  ota 
Kristian  sicaya  wicadapi,  tuka  Wa- 
kantanka  owicakiya  ecen  maka  ce 
owancaya  wicaja  otapi  Wakantanka 
Ateyapi  qa  Cinhintku  qa  Woksape 
Wakan  nina  cekiyapi  qa  yatanpi. 

WICOWOYAKE  15. 

Wicaja  owasi  tapi  ta  ce — Wakantanka  eye  cin 
ecen  ecetu  kta  ce. 

Owas  untapi  kta  ce.  Tohan  untapi 
kinhan,  hehan  unnagipi  Wakantanka 
wanyakapi  kte,  qa  woahtani  tanka 
wan  yuha  untapi  kinhan,  Wakantan- 
ka  unagipi  peta  tanka  en  ehpawicaye 
kte  qa  owihanke  wanica  en  unpi  kta. 
Hehan  untancanpi  wicaja  ohnakapi 
kin  en  ehnakapi  kte,  ecen  icimana  ma- 
ka  kin  en  unkistapi  takudan  wanyaka- 
pi  kte  sni,  icimana  unnogepi  takudan 
nahonpi  ktesni,  icimana  unsihapi  ma- 
nipi  kte  sni,  tuka  wamdudan  untan- 
canpi  temyapi  kte.  Wakantanka  ta- 
wokonze  kin  owas  tanyan  opapi  kin- 
han,  Wakantanka  untancanpi  piya 
kaga  kte  qa  icimana  untapi  kte  sni  ca 
pida  unyakonpi  kta  qa  owihanke  wa- 
nica  taku  owas  uncinpi  kinhan,  Wa- 
kantanka  unqupi  kta  ce. 

WICOWOYAKE  16. 

Anpetu  ihankeyapi  kin. 

Hehan  taku  iyotan  tehika  e  icage 
kte  anpetuwi  sapa  icu  kte,  hanyetuwi 
we  iyecen  sa  kte,  wicanhpi  mahpiya 
etanhan  ehpeyapi  kte,  maka  kin  nina 
huhuyae  kte,  mini  owanca  nina  taja 
kte,  wicaja  owas  tapi  kta  ce.  Hehan 
Angel  wanjigji  co  tanka  yajopi  kte, 
de  tapi  owas  piya  icagapi  kta  qa  Wa- 
kantanka  Cinhintku  towasake  tanka 
on  mahpiya  etanhan  hi  kte  ca  wicaja 
owas  ohanpi  kin  iwanyakin  kte.  Tona 
maka  kin  en  Wakantankatawokonze 
owas  tanyan  opapi  kinhan,  mahpiya 
ekta  yapi  kta  qa  ohinni  pidapi  qa 
iyuskinpi  kta  ohini  taku  owas  cinpi 
kinhan,  Wakantanka  wicaqupi  kta; 
tuka  tona  Wakantanka  tawokonze 
owas  opapi  sni  kinhan,  wakansica  ti 
kin  en  yapi  kta  qa  owihanke  wanica 
unsiya  unpi  kte  qa  ceyapi  kta. 

Hena  anpetu  itoiyohi  awacin  po! 

WOIWANG-API. 

WICOWOYAKE  I. 

1.  Tuwe  inicaga? 

W akantanka  inakage. 

2.  Tokeca  Wakantanka  maka  kin 
akan  inicaga  he? 

Maka  kin  akan  W akantanka  sdon- 
waye  kte  qa  wastewadaka  kte  hecen 
mahpiya  ekta  wahi  kte,  heon  etanhan 
Wakantanka  makage. 

3.  W akantanka  e  taku? 

Wakantanka  woksapeya  e,  oto- 
kahe  wanice  cin,  owihanke  wanice  cin, 
taku  owas  wanyaka,  taku  tantonsni 
owas  kage. 

4.  Wakantanka  tukten  un  he? 

Wakantanka  owancaya  un. 

5.  Wakantanka  otapi  he? 

Hiya,  Wakantanka  wanjidan. 

6.  Wakantanka  kin  en  Person  tona- 
keca? 

Wakantanka  en  Person  yamnipi: 
Ateyapi,  Cinhintku,  qa  Woniya  Wa- 
kan. 

7.  Ateyapi  Wakantanka  he? 

Han,  Ateyapi  Wakantanka  e. 

8.  Cinhintku  Wakantanka  he? 

Han,  Cinhintku  Wakantanka  e. 

9.  Woniya  Wakan  Wakantanka  he? 

Han,  Woniya  Wakan  Wakan- 
tanka  e. 

10.  Ateyapi,  Cinhintku  qa  Woniya 
Wakan  Wakantanka  yamnipi  he? 

Hiya,  Ateyapi,  Cinhintku  qa  Wo- 
niya  Wakan  Wakantanka  wanjidan. 
Hena  unkokagnihapi  sni,  tuka  wica- 
undapi;  Wakantanka  ecen  wicaja  on- 
spewicakiye. 

11.  Ateyapi,  Cinhintku  qa  Woniya 
Wakan  hakidecacapi  he? 

Han,  Ateyapi,  Cinhintku  qa  Wo- 
niya  Wakan  hakidecacapi. 

WICOWOYAKE  2. 

12.  Token  WakantankaCinhintku  wi- 
caja  icicaga  he? 

Wakantanka  Cinhintku  tancan 
nagi  ko,  untancanpi  unagipi  ko  iyece- 
ca  Mari  witansnaun  tancan  mahen  icu 
Woniya  Wakan  eciyatahan. 

18.  Wakantanka  Cinhintku  wicajaici 
cage  token  eciyapi? 

Wakantanka  Cinhintku  wicaja 
icicage  Jezus  Christ  eciyapi. 

14.  Jezus  wicaja  he? 

Han,  Jezus  Christ  wicaja  e. 

15.  Jezus  Christ  Wakantanka  he? 
Han,  Jezus  Christ  Wakantanka  e. 

16.  Token  Jezus  Christ  ta? 

Jezus  Christ  can  susheca  wan 
akan  ta. 

17.  Tokeca  Jezus  Christ  can  susbeca 
wan  akan  ta. 

Woahtani  yuha  unkicagapi  qa  wo- 
ahtani  kin  econkupi,  heon  etanhan  ni- 
na  unkakijapi  kte,  tuka  Jezus  Christ 
oyate  owas  wa§tewicadake,  heon  etan- 
han  susbeca  akan  ta;  ecen  waunhtan- 
ipi  kin  unkakicipaj  u j  upi  kte,  token 
eye  cin  ecen  econpi  kinhan. 

18.  Jezus  Christ  piya  icicage  he? 

Han,  Jezus  piya  icicage. 

19.  Jezus  Christ  tokiya  un? 

Jezus  Christ  Wakantanka  owanca 
ya  un;  Jezus  Christ  wicaja  mahpiya 
ekta  qa  Yutapi  wakan  Sacrament  en 
yanka. 

20.  Jezus  Christ  mahpiya  etanhan 
maka  akan  nakun  hi  kta  he? 

Han,  Jezus  Christ  mahpiya  etan- 
han  maka  akan  nakun  hi  kte,  qa  wi- 
caja  owas  ohanpi  kin  iwanyakin  kta. 

21.  Wicaja  ohan  sicapi  tokiyapi  kte? 

Wicaja  olian  sicapi  kin  peta  ekta 
yapi  qa  owihanke  wanice  en  nnpi  kta 
22.  Wicaja  ohan  kin  waStepi  tokiya- 
pi  kte? 

Wicaja  ohan  kin  wastepi  mahpi- 
ya  ekta  yapi  kte  qa  owihanke  wanice 
cin  en  pidapi  kta. 

W1GQWOYAKE3. 

28.  J  ezus  taku  oyate  kin  onspewicaki- 
ye  tuwepi  hena  oyag  wicasi? 

Jezus  taku  oyate  kin  onspewica- 
kiye  Church  wicaja  wakantawapi  kin 
hena  oyag  wicasi. 

24.  Church  e  taku? 

Wicaja  tona  pa  akan  mini  awica- 
kastanpi  kin  qa  Baptism  wicaqup- 
kin,  qa  taku  Jezus  Christ  oyatepi  kin  * 
onspewicakiye  wicadapi  kin,  qa  wica 
ja  wakan  itancanpi  kin  anagoptanpi, 
hena  ecedan  odokacikiye  wakan  qa 
Church  eciyapi. 

25.  Wicaja  wakanitancan  kin  tuwepi? 

Wanjidan  tokapa  kin  qa  Pope 
eciyapi;  wanjigjidan  nakun  iyokihe- 
pi  qa  Bishop  ewicakiyapi;  iciyamnipi 
kin  priest  ewicakiyapi.  Dakota  priest 
sina  sapa  ewicakiyapi. 

26.  Wakantanka  Cinhintku  mahpiya 
ekta  iyaye  cin  itokatam  wicaja  wan- 
jigjidan  wicaja  wakan  wicakage  he? 

Han,  wanjigjidan  wicaja  wakan 
wicakage  qa  iyepi  wicaja  wakan  ka- 
gapi  wicasi,  qa  tohanyan  maka  kin 
akan  wicaja  yakonpi  kinhan,  Pope, 
Bishop  ko  wicaja  wakan  kagapi  kta, 
oyate  onspewicakiye  wicasipi  kta. 

27.  Wicaja  pa  akan  inini  awicaka§tan- 
pi  kin  qa  Baptism  wicaqupi,  token 
ewicakiyapi? 

Christian  ewicakiyapi. 

28.  Tokeca  Christian  tancan  kin  akan 
snsheca  kin  kagapi,  qa  decen  eyapi: 
Ateyapi  qa  Cinhintku  qa  W oniya 
Wakan  caje  on,  Amen? 

Christian  tona  tancan  kin  akan 
susbeca  kagapi  kin,  ecen  Jezus  susbeca 

en  te  cin  kiksuyapi  qa  Wakantanka 
cekiyapi. 

29  Token  on  Christian  susbeca  kin 
he  kagapi? 

Ite,  maku,  hiyete  catka  qa  hiye- 
te  etapa  nape  etapa  on  yutanpi. 

30.  Christian  token  econpi  kte  qa  ecen 
mahpiya  ekta  iyayapi  kta,  tapi  kte 
cin  he  iyohakam? 

Christian  tona  taku  owas  Church 
wicaja  onspewicakiye  wicadapi  kin 
qa  Wakantanka  tawokonze  qa  nakun 
Church  tawakonze  opapi  kin,  hena 
mapiya  ekta  iyayapi  kte. 

31.  Christian  Church  tawokonze  kin 
opapi  kte,  tuwe  wicasi? 

Wakantanka  Cinhintku  Church 
tawokonze  kin  ope  wicasi. 

32.  Wakantankatawokonze  qa  nakun 
Church  tawokonze  ope  unkokihipi 
kta  he,  Wakantanka  ounkiyapi  sni 
e§ta? 

Hiya,  unkokihipi  kte  §ni,  Wakan- 

tanka  ounkiyapi  sni  kinhan;  tuka 
Wakantanka  ounkiyapi  kte,  iye 
ceunkiyapi  kinhan. 

WICOWOYAKE  4. 

<  33.  Wahtanipi  tuwepi? 

Wicaja  tona  Wakantanka  tawokonze, 
qa  nakun  Church  tawokonze  opapi  sni, 
hena  wahtanipi. 

34.  Woahtani  tanka  econkupi  kin- 
han,  wakansica  cinca  unyakonpi  kta 
he? 

Han,  woahtani  tanka  wan 
econkupi  kinhan,  wakansica  cinca 
unyakonpi  kte. 

35.  W oahtani  tanka  wan  yuha  untapi 
kinhan,  peta  owihanke  wanica  en 
unyanpi  kta  he? 

Han,  woahtani  tanka  wan  yuha 
untapi  kinhan,peta  owihanke  wanica 
en  unyanpi  qa  owihanke  wanica  en 
nina  unkakijapi  kte. 

36.  W oahtani  tanka  econkupi  kinhan, 

token  unkohanpi  kta  he,  qa  ecen  he 
unkicipajujupi  kte? 

Heon  cante  mahen  unsicapi  kte 
qa  woahtani  econkupi  kin  sina  sapa 
( Priest )  unkohdapi  kinhan,  he  unki- 
cipajujupi  kte. 

37.  Tuwe  sina  sapa  woahtani  kin 
pajujupi  kte  wicasi? 

Wakantanka  Cinhintku  ecen 
econpi  kte  wica§i. 

88.  Priest  wanica  eca,  token  ekoncupi 
kte? 

Cante  mahen  unsicapi  kte  qa 
waunhtanipi  kin  unkohdakapi  uncinpi 
kte,  tohan  priest  wan  u  kinhan,  ecen 
Wakantanka  waunhtanipi  kin 
unkicipajuju  kte. 

39.  Wicaja  tona  woahtani  cistina 
yuha,  tapi  kinhan,  wicanagipi  toki 
yapi  kte? 

Purgatory  ekta  iyayapi  kta  qa 
nina  kakijapi  kte,  tuka  detanhan 

inanpapi  kte  qa  mahpiya  yayapi  kte 
qa  ohinnyan  iyuskinpi  kte. 

40.  Tona  Purgatory  en  yakonpi  kin, 
iyepi  on  etanhan  Wakantanka  nina 
ceunkiyapi  kinhan,  Wakantanka 
ecadan  unsiwicadake  kte  qa  mahpiya 
ekta  iyayapi  kta  he? 

Han,  Wakantanka  unsiwicadake 
qa  ecadan  mahpiya  ekta  iyayapi  kte. 

41.  Wicaja  tona  woahtani  wanica 
tapi  kinhan,  wicanagipi  toki  yapi  kte? 

Wakantanka  ti  kin  eld  a  iyayapi 
kte  qa  ohinniyan  pidapi  qa  iyuskinpi 
kte. 

WICOWOYAKE  5. 

42.  Sakrament  e  taku? 

Sakrament  e  taku  wakan,  qa 

hena  eciyatanhan  Wakantanka  Cin- 
hintku  towaste  kin  wicaja  wicaqu. 

43.  Tuwe  Sakrament  owas  wicakage  ? 
Wakantanka  Cinhintku  Sakra- 

ment  owas  wicakage. 

44.  Sakrament  tonakeca? 

Sakrament  sakowin  qa  decen 

ewicakiyapi:  Mini  aka§tanpi,  Yusutapi, 
Yutapi  wakan,  Ohdakapi,  Wayazan- 
kapi,  Wicaja  wakan  kagapi,  Wakan 
Kiciyuzapi. 

45.  Baptism :  Mini  akastanpi  e  taku? 
Tohan  priest  Baptism  mini  kin 
Unkakastanpi  kinhan, 

Hehan  Wakantanka  waste 
Cinca  unyakonpi  kte, 

Mahpiya  waste 
Unkitawapi  kta  ce. 

Waunhtanipi  owas 
Unkicipajujupi  kta  ce. 
lezu  tancan  kin. 

Oyate  on  etanhan 

Ehpeiciye  ecen 

Mahpiya  canku  kin  kage  ce. 

45.  Confirmation:  Yusutapi  e  taku? 
Bishop  qais  priest  itancan  kin 
Confirmation  Sakrament 
He  unqupi  kinhan,  ecen 

Unnagipi  kin  mahen 
Woniya  Wakan 
Iyaye  kta  ce,  unkan 
Iye  eciyatanhan 
Wasake  unkicagapi  kte 

47.  Holy  Eucharist:  Yutapi  wakan  e 
taku? 

Tona  Eucharist  yutapi 
Hena  Jezus  Krist  we  kin 
Tancan  kin,  nagi  kin  nakun 
Jezus  Krist  atajmdan 
Yuhapi  kta  ce. 

Jezus  tawokonzekin 
Tanyan  opa  po,  ecen 
Yutapi  wakan  nicupi  kte. 

48.  Penance:  Ohdakapi  e  taku? 
Kristian  wahtanipi  kinhan 
On  cante  sicapi  kte, 

Taku  sica  econpi  kin 
Priest  okiyakapi  kte, 

Token  eye  kte 
Ecen  econpi  kinhan, 

Taku  sica  econpi 

Wicakicipajujupi  kte. 

49.  Extreme  Unction:  Wayazankapi 
Sakrament  e  taku? 

Tuwe  wayazanke  kinhan, 

Priest  iye  ekta  ye  kta, 
Wakantanka  cekiye  kte, 
Wayazanke  wihdi  on 
Ikiciun  kte, 

Ecen  Wakantanka  kin 
Unsiwicadake  kte, 

Tanyan  owicakiye  kta  ce. 

50.  Ordo:  Wicaja  wakan  kagapi  Sak- 
rament  e  taku? 

Wicaja  wastepi  kinhan 
Koapa  yakonpi  unkan§, 
Wakantanka  cekiyapi 
Waite  dakapi  kinhan, 

Hena  ecadan 
Ordo  wicaqupi  kte, 

Wosna  kagapi  kta  ce 
Woahtani  pajujupi  kte. 

51.  Matrimony:  Kiciyuzapi  Sakra- 
ment  e  taku? 


Kiciyuzapi  Wakan 
Iezu  eciyatanhan 
Wicaja  winyanko 
Tanyan  wicayuwakan; 
Ecen  tohanyan 
Nipi  yakonpi  kinhan, 
Heh^nyan  i§nanpidan 
Waste  kicidapi  kta  ce. 


Katolik  Dakota  Odowanpi. 


ODOWAN  f. 

1 

Wakantanka  nina  wa§te 
Sdonye  iciye  cin  ce, 

Owas  tanyan  iyuskin  po 
Mcantepi  nicida. 

Dakota  oniyatepi 
Kohannan  ihdohipo, 

Iezu  niyuhapi  kta  ce, 
Heon  owas  nicopi, 

2 

Wakantanka  ninagipi 
lyoyam  niyanpi  kte 
Mcantepi  mahen  iye 
Ceyakiyapi  kinhan, 

Taku  waste  cin  econpo, 
Iezus  Krist  ohodapo; 
Taku  sice  cin  cante  en 
Ohinni  sicedapo! 

8 

Wayahtanipi  ceyapo, 
Wakantanka  wasake 
Toie  nakicihonpo, 

Cante  dutehi  §ni  po, 

Dakota  yuwaste  wo, 
lezus  wakan  niwaste, 

Initancan  qa  nisnana 
Wicaja  kin  duwaste. 

ODOWAN  2. 

1 

Wakantanka  tantonyan  un  sni 
tuka, 

Taku  kage  cin  on  taninyan  un. 
Mahpiya,  maka  ko,  mini,  peta  ko. 
Hena  atonwanpo,  hena  kage. 

2 

Wakantanka  iyotan  ksapa  un  ce, 
Owotanna  qa  owancaya  un, 


Isnana  taku  owasin  wanyake 
Taku  tantonsni  owasi  kage. 

8 

Wakantanka  kin  isnana  wasake, 
Isnana  tawacin  iyotan  waste. 
Hecedan  cante  on  unyuzapi  kte 
Hecedan  kounkipapi  kta  ce. 

4 

Wakantanka  taku  owas  okilii, 
Wicanhpi  owasi,  anpetuwi 
Hanyetuwi  ko  iyopte  wicaye 
Maka  taku  a§kan  iyeya  ko. 

5 

Wakantanka  mdoketu,  waniyetu, 
Wetu  qa  ptanyetu,  hena  kage. 
Magaju  ,  wa,  wahca  ko  kaga.  ce, 
Hena  maka  kin  akan  ehpeya. 

6 

Iye  wakinyan  hoton  wicaya  ce, 
Wahanhdinakun  tonwan  wicaye, 
Tate  onye  hena  nakun  kage, 

Tate  owasin  iye  nahonpi. 

7 

Taku  wakinyanan  ocaje  owas, 
Nakun  ogan  ocaje  kin  owas, 
Taku  maka  en  askan  iyeye  cin, 
Taku  yutapi  owas  wicaqu. 

8 

Wakantanka  kin  unsiundapi  na- 
kaes, 

Taku  owasihin  unqupi  ce. 

Maka  km  akan  iyuhpe  unyanpi, 
Hena  owas  isnana  icagye. 

9 

Wakantanka,  ate  unyanpi  waste, 
Cante  owas  en  unzapi  kinhan. 


Tohan  untapi  kinhan,  mahpiya  en 
Unkipi  kte,  pida  unyanpi  kte. 

10 

Ate,  Wakantanka  taku  wokonze 
Henatanyan  onspeunkiyapo ; 
Owasihin  tanyan  unkopapi  kte, 
Ecen  ohinni  piundapi  kte. 

ODOWAN  3. 

1 

Wakantanka  Cinhintku 
Oyate  owas  on, 

Wicaja  icicage 
Mari  tancan  mahen. 

2 

Iezus  ate  unyanpi, 

Towaste  tanka  kin, 

Taku  kin  owancaya 
Undowanpikta  ce. 

3 

Iezus  itancan  tanka, 
I§nana  wasake, 
Wicaja  on  etanhan 
Wahpanica  on  ce. 

4 

Wicaja  otapi  kin 
Wayazankapi  ca. 

Oie  qon  etanhan 
Asniwicaya  ce. 

5 

Istangongapi  ota 
Tonwe  wicaya  ce; 
Qu  tona  manipi  §ni 
Mani  wicaya  ce. 

6 

Iezu  wicaja  tapi 
Nipi  wica  kage; 


ecen  towasake  kin 
Oyate  sdonyapi. 

7 

Tona  wahtanipi  kin 
Cante  sicapi  ca, 
Taku  sica  econpi 
W  icakiyutokan. 

8 

lezu  nina  kakije; 
Susbeca  akan  te, 
Piya  icicaga  ca 
Mahpiya  ekta  ye. 

9 

Wowasake  tanka  on 
Maka  akan  hi  kte, 
Wicaja  ohanpi  kin 
Iwanyake  kta  ce. 

10 

Tuwe  ohan  kin  waste 
Ohinni  pida  kte; 

Tuwe  ohan  kin  §ice 
Unsiya  un  kta  ce. 

ODOWAN  4. 

1 

Wakantanka  mitawa, 
Wanna  wawahtani, 
Heon  unsiya  waun; 
Cinca  mayaya  ce, 
Tanyan  unsimada  wo; 
Sicaya  ecamon, 

He  amiciktonja  wo, 
Ecen  nacihon  kte. 

2 

Taku  ehe  cin  owas 
Hena  nawahon  sni. 


Ohinnyan  mansi  ce, 
W oahtani  ecamon ; 
Anpetu  wanjidan 
Owakasna  sni  waun, 
Ate  sdonyaya  ce. 

3 

Tona  ni  oie  kin 
Anagoptanpi  sni, 
Caniyewicayaye — 
Tuka  cante  mahen 
Ceniciyapi  kinhan, 
Sicaya  econpi 
Owasin  ayektonje. 
Mwaste  kin  heon. 

4 

Sicaya  miohan  kin, 
He  weksuye  eca; 
Cante  masica  waun 
Tokenken  wahanka, 


Wakantanka  mitawa 
Sihkihdawaya  qa 
Nikiyedan  hibu  ce, 
Toki  imayacu. 

5 

Taku  sica  ecamon, 
Wanna  icimana 
He  ecamon  kte  §ni  ce. 
Ate,  Wakantanka, 

He  amiciktonja  wo; 
Ecen  ohinnyan 
Mi  cante  owasin  on 
Wastecida  kta  ce. 

ODOWAN  5. 

1 

Oyate  kiyedan  upo, 
Iezus  token  kakija 
Anayagoptanpi  kta  ce, 
Mwastepi  ecinhan; 
Taku  §ica  ecanonpi 


Siceyadakapi  kte; 

Iezu  ohinnyan  nina 
Cante  en  duzapi  kte. 

2 

Tohanyan  niunyakonpi, 
Iezu,  ate  unyanpi, 
Uncantepi  owasin  on 
Wasteundakapi  kte; 
Unkiyepi  on  etanhan 
Tancan  ehpeiciye 
Iezu  isnana  iyotan 
Wasteundakapi  kte. 

8 

Owas  woahtani  yuha 
Unkicagapi  kin  qa 
Taku  sica  econkupi, 
Iezus  waunsida  un, 
Tancan  kin  ehpeiciye 
Ecen  waunhtanipi 
Pajuju  kte,  tawokonze 
Tanyanunhapi  kinhan. 

4 

lezus  subeca  en  te  cin, 
Ihtayetu  itokam 
Waunhtanipi  awacin 
Kakije  kta  wanyake 
IJnkan  canpeska  makaehde 
Tohan  patu§  inajin, 

Tancan  kin  etanhan  we  sbu 
Qa  wanna  te  kta  hince. 

5 

lezu  atkuku  cekiya 
Qa  mahpiya  etanhan 
W akantanka  kin  angel  wan 
Cinhintku  ekta  usi. 

Iezus  waste  we  kin  ota 
Maka  kin  akan  yanka 
Angel  wanyake  qa  ceya, 
Angel  Iezu  okiya. 

6 

ludas  Iezu  taokiye 


Wicaja  sicapi  om, 

Tukten  Iezus  scekiya  ce, 
Yapi,  wipe  yuhapi. 

Iudas  Iezu  iputake 
Hehan  wanikiya  kin 
Yuzapi,  iyakaSkapi, 

Sica  ecakiconpi. 

7 

Iezus  iyotan  wasake, 

Taku  maka  kin  akan 
Qa  mahpiya  on  yanke  cin, 
Hena  owasin  kage. 

Tona  ma  te  kte  cinpi  kin 
Hena  owas  tapi  kte, 

Iezus  ecen  eye  unkans, 
Owas  tapi  kta  tuka. 

8 

Iuda  oyate  kin  Iezu 
Kaif  tin  kaipi  kin, 

Iezus  tohan  iyukcanpi, 


Tohan  sica  eyapi; 
lezns  oyate  owasin 
Iwanwicayake  kte, 
IJnsiya  yakonpi  kta. 

9 

Etanhan  Wanikiya  kin 
Pilat  ekta  kaipi 
Unkan  wicaja  otapi 
lezus  can  susbeca  akan 
Okatan  wo,  eyapi; 
Unkiyepi  owas  akan 
We  kin  §bu  kta  uncinpi. 

10 

Wapepeka  kazontapi 
lezus  Krist  pa  kin  akan 
Ehnakapi  kin  sagye  on 
Pa  ateya  apapi, 

Ite  kin  atagosapi 
Itokatam  canpeska 
Makehde  inajinpi  qa 
Ecen  he  ihahapi. 

11 

Iezu  liiyete  kin  akan 
Susbeca  ehnakapi 
Golgota  ekta  kaipi. 

Te  kta  kiyedan  wanke, 
Unkan  susheca  kin  akan 
lye  eonpapi  qa 
Nape  siha  ko  maza  on 
Okatanpi,  we  ota. 

12 

Kun  ku  wo,  miciya  wo. 
Tokan  ni  wicakage, 
Wanna  he  ocikpani: 
Ecen  eciyapi  kin. 

Iezus  atkuku  cekiye: 
Sica  ecamiconpi 
Awicakiciktonja  wo, 

He  okahnigapi  sni. 

18 

Iezus  susbeca  kin  akan 


Nina  kakije  qa  ta 
Anpetuwi  tpaza  icu, 
Inyan  namdemdecapi, 
Maka  kin  huhuzae  qa 
Tapi  ota  kinipi 
Jeruzalem  otonwe  kin 
En  wanwicayakapi. 

ODOWAN  6. 

1 

Iezus  Wakantanka  e. 
Towasake  tanka 
Owasihin 
Dowan  po! 

Iezu  icicage  cin 
Itancan  anpetu  de  kage. 
Owasin  nina 
Pikicidapo. 

Iezus  wiconte 
Ninaltancan  wanke; 

W  ayahtanipi 
Sice  daka  po 
Ecen  ohinni  yanipi  kte. 

2 

Iesus  waste  te  qehan, 

Angel  owasihin 
Cante  sica  yaunpi, 

Ninagi  yaceyapi. 

Owasin  tanyan  wiyuskin  po ! 
Wanna  kini  ce: 

Iezu  cincapi 
Istamnihanpe 
Nakaha  pakinta  po. 

Hoska  owasin 
Wicahinca  ko 
Niyatepi  kini,  pida  po. 

8 

Wicaja  tona  Iezu 
Wastedakapi  sni 
Wiconte  kokipapi. 

He  kokipapi  §ni  po. 

Iezu  tancan  kin  ikicaga 
Nitancanpi  kin 
Piya  kaga  kte. 


Anpetuwi  se 
Ojanjanpi  kta  ce,  qa 
Ecen  ohini 
Te  sni  unpi  kte 
Heon  wanikiya  yatan  po! 

ODAWAN  7. 

1 

Mari  Iezus  Krist  hunku  kin. 
Witansna  un  wakan  yaun. 
Inanciye  kte  hinca  ce 
Mari  ehpemaye  §ni  wo! 
Tohan  wani  waun  kinhan, 
Tanyan  ciyuonihan  kte. 

2 

Tohan  inan  waton  kte  sni. 
Inan  atonwanmaunye, 
Wakaneja  waun  tuka 
Ninagi  wacinciya  ce 
Tohan  wani. 

3 

Mari  Iezu  kici  nanka, 


Winyan  iyaye  cin, 

Nis  iyotan  wakan  yaun, 
Heon  ciyuonihan  ce, 
Tohan  wani. 

4 

Mari  mawahpanica  ce 
Woahtani  kin  ecamon  ce, 
lezus  Krist  cemiciya  wo, 
Ecen  unsimada  kte 
Tohan  wani. 

ODOWAN  8. 

1 

lezu  waste, 

Wasaka  un, 
lezu  waste 
Wastewada, 

Ohini  wastewada  kta  ce. 
Isnana  wiciyokipi. 
lezu  waste, 

Wasaka  un, 

Iezu  waste 
Wastewada, 


2 


Wakantanka 
Caniyan  un, 

Wakantanka ; 

Wowitonpe, 

Sicaya  econkupi  heon  : 

Iezu  Krist  unsiunda  po  ! 
Iezu  waste  .  .  . 

3 

Taku  Sica 
Manyuhomni, 

Taku  Sica 
Yutehan  wo. 

Nisnana  Iezu  wastecida, 
Ohini  wastecida  kte 
Iezu  waste  .  .  . 

4 

W  akantanka 
Nagi  cicu, 

W  akantanka 
He  icu  wo. 

Mi  cante  kin  tawayaye  kte  ; 


He  ecedan  nina  wacin. 
Iezu  waste  .... 

5 

Mici  un  wo, 
lezu  waste, 

Mi  ci  un  wo ; 

Atewaya, 

Nitawacin  owape  kta  ce, 
Ecen  pida  waun  kta  ce. 
Iezu  waste  .  .  . 

ODOWAN  9. 

1 

Wiconi  waste  kin 
Akiktonja  sni, 

Ecen  ohini 

Wakantanka  tawacin 
Tanyan  pidaya 
Oyape  kta  ce. 

2 

Wicaja  owasin 
Maka  kin  akan 


Kakijapi  ce. 

Tona  Wakantanka  ti 
En  yapi  kinhan, 
Pidapi  kta  ce. 

8 

Tona  taku  sica 
Econpi  kinlian, 
Mahpiya  ekta 
Tohini  yapi  kte  §ni, 
Wakansica  ti 
En  yapi  kta  ce 

4 

Wicaja  otapi 
Taku  yutapi, 

Taku  yatkanpi, 
Hecedan  wastedapi. 
Wakantanka  ti 
Wastedaka  po! 

5 

Tona  witkopi  kin. 
Un§iya  unpi, 


Cincapi  owas 
Iyotan  kakijapi. 

Witkopi  nina 
Ceyapi  kta  ce. 

ODOWAN  10. 

1 

Owasin  untapi  kte  ca 
Detanhan  unyanpi  kta  ce. 
Wakantanka  kin  eye  cin, 
Ecadan  ecetu  kta  ce. 

2 

Wahca  se  unyakonpi  kin, 
Hanhannan  ca  kamdaya  ce 
Ihtayetu  kin  Snija  ce, 

Ecen  awihnunipi. 

3 

Tona  wayahtanipi  kin, 

Can  owicahnakapi  kin, 
Kohannan  kiyedan  u  po, 
Owas  decen  dukanpi  kte. 


4 

Hehan  ninagipi  tukten 
Yapi  kta  eciyaunpi? 
Wakantanka  itokatam 
Taninyan  kiciyapi  kte. 

5 

Wicaja  token  ohanpi 
Wakantanka  tanyan  sdonye. 
Sicapi  kakijapi  kte, 

W^stepi  picla  unpi  kte. 

ODOWAN  II. 

lezu  waste,  kun  u  wo, 
Unsiya  unyakonpi  kin, 

Heon  unsiunda  po. 

Hi  wo,  hi  wo,  hi  wo, 

1 

Den  kakisya  unyakonpi, 
Wakansica  unnagipi 
Taku  sica  iyahdeya, 

Hininca  unyakonpi, 


Unkakijapi  kin  tanka, 
Itancan,  wanyaka  wo. 

Hi  wo,  hi  wo,  hi  wo. 

2 

Caniye  unyanpi  sni  wo; 
Woahtani  econkupi, 

Tuka  cante  unsicapi. 
Kohannan  kuya  u  wo 
Wakansica  kin  etanhan 
Iezu  eunhdakupo. 

Hi  wo,  hi  wo,  hi  wo! 

8 

lyoyanpa  unkiya  po, 
Otpaza  en  maunnipi. 
Anpetu  teca  kaga  wo; 
Tohini  wakansica 
Anaungoptanpi  kte  sni. 
Iezu,  ni  iyotan  waste, 

Hi  wo,  hi  wo,  hi  wo. 

I.  M.  I. 

Oyate  owasin  yatanpo! 

